Document ID: 32008R0333

UREDBA KOMISIJE (ES) št. 333/2008
z dne 11. aprila 2008
o določitvi zgornjih meja, ki se uporabljajo za dodatne zneske pomoči, ki se izplačajo na Portugalskem v okviru prostovoljne modulacije, vzpostavljene z Uredbo Sveta (ES) št. 378/2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 378/2007 z dne 27. marca 2007 o pravilih za prostovoljno modulacijo neposrednih plačil, predvidenih v Uredbi (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembah Uredbe (ES) št. 1290/2005 (1), in zlasti tretjega pododstavka člena 1(3) Uredbe,
ob upoštevanju naslednjega:
(1)
Uredba (ES) št. 378/2007 je določila pogoje, ki dovoljujejo državam članicam, da uporabljajo v obdobju 2007-2012 znižanje, v nadaljevanju imenovano „prostovoljna modulacija“, za vse zneske direktnih plačil, odobrenih na njihovem ozemlju v skladu z Uredbo Sveta (ES) št. 1782/2003 (2).
(2)
Portugalska se je odločila uporabljati prostovoljno modulacijo od leta 2008 z letno stopnjo zmanjšanja 10 %.
(3)
Da bi lahko ocenili neto zneske, ki so posledica uporabe prostovoljne modulacije in bodo na voljo Portugalski kot podpora Skupnosti za ukrepe programov za razvoj podeželja, je treba določiti zgornje meje, ki se bodo uporabljale na Portugalskem za skupne dodatne zneske pomoči, navedene v tretjem pododstavku člena 1(3) Uredbe (ES) št. 378/2007.
(4)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
Zgornje meje, ki se uporabljajo na Portugalskem za skupne dodatne zneske pomoči, navedene v tretjem pododstavku člena 1(3) Uredbe (ES) št. 378/2007, so naslednje:
Koledarsko leto
V milijonih EUR
2008
20,4
2009
20,4
2010
20,4
2011
20,4
2012
20,4
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. aprila 2008

Labels: 19
5
6
18
15